Professorat de l’UJI i d’Alzira creen un nou recurs didàtic sobre medi ambient



[Valencià](#0)
[Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2021/10/cara-i-creu-comarques-nord-pais-valencia/&url=/com/investigacio/arxiu/noticies/2021/10/cara-i-creu-comarques-nord-pais-valencia/ "Cambiar idioma a español")
[English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2021/10/cara-i-creu-comarques-nord-pais-valencia/&url=/com/investigacio/arxiu/noticies/2021/10/cara-i-creu-comarques-nord-pais-valencia/ "Change language english")

Menú mòbil

* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Valencià](#0)
  [Español](/upo/rest/publicacion/idioma/es?urlRedirect=https://www.uji.es/com/investigacio/arxiu/noticies/2021/10/cara-i-creu-comarques-nord-pais-valencia/&url=/com/investigacio/arxiu/noticies/2021/10/cara-i-creu-comarques-nord-pais-valencia/ "Cambiar idioma a español")
  [English](/upo/rest/publicacion/idioma/en?urlRedirect=https://www.uji.es/com/investigacio/arxiu/noticies/2021/10/cara-i-creu-comarques-nord-pais-valencia/&url=/com/investigacio/arxiu/noticies/2021/10/cara-i-creu-comarques-nord-pais-valencia/ "Change language english")

[# Universitat Jaume I](/)

* [# Universitat Jaume I](/)
* [Perfil](#0)
  + [Futur estudiantat](/perfils/futurs/)
  + [Estudiantat UJI](/perfils/estudiantat/uji/)
  + [PDI-PI](/perfils/pdipas/base/pdi/)
  + [PTGAS](/perfils/pdipas/base/pas/)
  + [AlumniSAUJI](/serveis/alumnisauji/)
  + [Empreses i institucions](/perfils/empresa/)
* [Eines](#0)
  + [Aula virtual](https://aulavirtual.uji.es/)
  + [CAU. Centre d'Atenció a Usuaris](https://cau.uji.es/)
  + [Directori](//www.uji.es/institucional/contacta/)
  + [Gmail](http://gmail.uji.es/)
  + [IGLU. Intranet](//www.uji.es/upo/rest/iglu/)
  + [Seu electrònica](/seu/)
  + [SIA. Informació acadèmica](http://sia.uji.es/)
  + [Altres](//www.uji.es/serveis/scp/eines/)
* [Estudis](/mapa/estudis/)
  + [Estudis](/mapa/estudis/)
  + [Graus](/estudis/)
  + [Màsters universitaris](/estudis/?p_estudio=m)
  + [Programes de doctorat](/estudis/oferta/doctorat/)
  + [Formació permanent](/estudis/base/formacio-permanent/)
* [Investigació i innovació](/investigacio/)
  + [Investigació i innovació](/investigacio/)
  + [Portal d'investigació](/investigacio/)
  + [Innovació](/innovacio/)
  + [Doctorat](/centres/escola-doctorat/)
  + [HRS4R](/investigacio/hrs4r/)
* [Internacional](/internacional/)
  + [Internacional](/internacional/)
  + [Estudiantat Internacional](/internacional/base/estudiantat/estudiantado-internacional/)
  + [Programes de Mobilitat](/serveis/ori/base/programes-intercanvi/)
  + [Study Abroad](/internacional/base/study-abroad/)
* [UJI](/mapa/uji/)
  + [UJI](/mapa/uji/)
  + [Coneix l'UJI](/mapa/uji/coneix-uji/)
  + [Estructura i organització](/institucional/estructura/)
  + [Estratègia i qualitat](/institucional/estrategia/)
  + [Transparència](/transparencia/)
  + [Integritat pública](/transparencia/liniaetica/)
  + [Actualitat](/actualitat/)
  + [Contacta amb l'UJI](/institucional/contacta/)
* [Vida universitària](/mapa/vida-universitaria/)
  + [Vida universitària](/mapa/serveis/)
  + [Biblioteca](/serveis/cd/)
  + [Campus](/mapa/uji/coneix-uji/campus/)
  + [Cultura](/cultura/)
  + [Esports](/esports/)
  + [InfoCampus](/serveis/infocampus/)

[UJI](/)
[Notícies](/com/sumari/noticies/)

## Professorat de l’UJI i d’Alzira creen un nou recurs didàtic sobre medi ambient

25/10/2021 |
SCP

Compartir

Compartir

×

Linkedin

BlueSky

Facebook

Mastodon

Whatsapp

Gmail

Imprimir

Recurs d'imatge cara-i-creu-comarques-nord-pais-valencia Material\_grfic\_Cara\_i\_creu\_de\_les\_Comarques\_del\_Pas\_Valenci\_37A6360
Diapositiva actual

Recurs d'imatge cara-i-creu-comarques-nord-pais-valencia Material\_grfic\_Cara\_i\_creu\_de\_les\_Comarques\_del\_Pas\_Valenci\_37A6368

Recurs d'imatge cara-i-creu-comarques-nord-pais-valencia Material\_grfic\_Cara\_i\_creu\_de\_les\_Comarques\_del\_Pas\_Valenci\_37A6375

* [![ cara-i-creu-comarques-nord-pais-valencia Material_grfic_Cara_i_creu_de_les_Comarques_del_Pas_Valenci_37A6360](/com/investigacio/arxiu/noticies/2021/10/cara-i-creu-comarques-nord-pais-valencia/Material_grfic_Cara_i_creu_de_les_Comarques_del_Pas_Valenci_37A6360.jpg)](#)
* [![ cara-i-creu-comarques-nord-pais-valencia Material_grfic_Cara_i_creu_de_les_Comarques_del_Pas_Valenci_37A6368](/com/investigacio/arxiu/noticies/2021/10/cara-i-creu-comarques-nord-pais-valencia/Material_grfic_Cara_i_creu_de_les_Comarques_del_Pas_Valenci_37A6368.jpg)](#)
* [![ cara-i-creu-comarques-nord-pais-valencia Material_grfic_Cara_i_creu_de_les_Comarques_del_Pas_Valenci_37A6375](/com/investigacio/arxiu/noticies/2021/10/cara-i-creu-comarques-nord-pais-valencia/Material_grfic_Cara_i_creu_de_les_Comarques_del_Pas_Valenci_37A6375.jpg)](#)

El divulgador científic i sènior de la Universitat Jaume I de Castelló Enric Ramiro, amb la col·laboració de professorat de l’UJI de Ciències Socials, els docents Sara Prades Plaza i José Vicente Gil Noé i la professora de Matemàtiques en l’EPA d’Alzira Pilar Gandía Esteve, ha dirigit la creació del joc *CARA I CREU de les comarques del nord del País Valencià*, una eina educativa sobre medi ambient. Totes les imatges del joc són originals i han sigut cedides pel professor Ramon Saborit.

El joc *CARA I CREU de les comarques del nord del País Valencià* és un recurs educatiu matemàgic amb 16 fotografies que mostren algunes activitats més habituals que de forma positiva i negativa es produeixen en la natura, alhora que posen en valor paratges naturals. El material s’ha creat per a FIRUJICIÈNCIA 2021, l’exitosa fira de la ciència de l’UJI, ha estat patrocinat per l’Ajuntament de Castelló de la Plana i s’està repartint gratuïtament per la universitat.

Aquesta eina educativa va adreçada a un públic molt general, ja que la seua presentació i senzillesa en la realització fan que siga útil des d’infantil fins a la universitat. Per a poder-lo fer servir cal saber les direccions d’orientació més bàsiques: dreta, esquerra, dalt, baix i diagonal, i quin és el color negre i el color groc. Amb aquests mínims coneixements, el recurs està preparat per a explicar-se a tots els nivells.

El joc el conformen vuit imatges positives mediambientals que estan referides a paratges d’alt valor ecològic com són Los Estrechos de Montanejos, el bosc d’Oret a Eslida, el Prat Florit de Vistabella del Maestrat, els Orgues de Benitandús a l’Alcúdia de Veo, el cim del Penyagolosa, el Salto de la Novia a Navajas, les Goles del Millars a Almassora i els Estanys d’Almenara. Per contra, les vinyetes mediambientals negatives fan referència a catàstrofes ecològiques com són abocadors il·legals, tala abusiva de vegetació, cases destruïdes per la maror, pedreres, fem, incendis o inundacions.

A partir de l’elecció lliure d’una de les imatges, es donen unes instruccions al jugador o jugadora, que sempre és lliure de triar entre dues possibilitats, però faça el que faça, tothom va a parar al Penyagolosa, la nostra muntanya màgica de 1.813 metres sobre el nivell de la mar i símbol de tot un país. Es tracta d’un forat negre matemàtic que sota l’aparença de ser lliure en triar, va conduint el jugador a través de sis passos a la destinació final planificada.

Evidentment, una major formació possibilitarà un major coneixement i aprofitament dels abundants conceptes que de forma subliminal apareixen en la proposta didàctica. Així mateix, pot provocar debats sobre la normativa mediambiental, els recursos de què es disposa, el major o menor ús per part de la població, les condicions màximes o mínimes del seu aprofitament i un fum de possibilitats de què el públic adult podrà adonar-se a través de la seua utilització.

Mitjançant un joc de caselles amb fotografies, qualsevol persona pot conèixer la qualificació ambiental (positiva o negativa) d’alguns indrets de les comarques del nord del País Valencià i estudiar les accions o activitats que les beneficien o entrebanquen. D’aquesta manera, es fomenta una aptitud respectuosa dels més menuts cap a la natura i que pot aplicar al seu entorn més immediat. Per a més informació, es pot consultar la web de FIRUJICIÈNCIA: <https://firujiciencia.uji.es>

El joc és automàtic, de forma que no cal preparar res ni tindre coneixements previs, i respon als principis de la matemàgia, una barreja d’operacions matemàtiques i de fonaments màgics basats en la sorpresa, el misteri i la imaginació. Aquesta és una eina que l’equip de treball ja ha utilitzat en altres materials per a fomentar el turisme, com el quadern de l’Alcalatén, les celebracions dels 25 anys de l’UJI i altres de caràcter municipal i cultural, però que també es poden aplicar al món econòmic i en qualsevol tema.

Enric Ramiro Roca (el Cabanyal, València), se sent també part de la Ribera i d’Algemesí. És mestre, llicen­ciat, doctor i màster, però sobretot un enamorat de l’educació, la didàctica i el treball cooperatiu. Forma part del grup Freinet, CODERI i Gea-Clio. Ha tingut la sort de treballar en tots els nivells educatius i en la formació de mestres i professorat.

Les seues línies d’investigació se centren en la didàctica de les ciències socials, l’animació lectora i escriptora, la interculturalitat i la divulgació científica en el seu vessant de matemàgia i experiments. Ha col·laborat en més de 200 llibres i materials docents, ha escrit uns 500 articles i ha participat en unes 1.000 activitats formatives.

Informació proporcionada per:
[Servei de Comunicació i Publicacions](/serveis/scp/)

Qui som?

[Portada](/com/investigacio/cienciauji/)
[UCC+I](/serveis/scp/ucc/)

Difusió investigació

[Blog Ciència TV](/com/investigacio/arxiu/ciencia-uji-tv/)
[Butlletí Ciència UJI](/com/investigacio/arxiu/ciencia-uji/)
[Butlletí Horizon Europe](/com/investigacio/docs/butlleti-horizon-europe/)
[Comboi, un viatge per la ciència](/com/investigacio/docs/podcast-comboi-viatge-per-la-ciencia/)
[Notícies científiques](/com/investigacio/sumari/noticies/ )
[Notícies de fàcil lectura](/com/investigacio/docs/noticies-de-lectura-facil)
[Revista d’actualitat. Investigació](/com/revista/tematica/investiga/)
[Una finestra a la ciència](http://www.radio.uji.es/programa.php?id=46 )

Divulgació científica

[Experimenta UJI](/com/investigacio/docs/experimenta-uji/)
[Innobar, con b de bar (Espaitec)](https://espaitec.uji.es/podcast-innobar-con-b-de-bar/)
[Magacín «Humanes i Socials»](https://humanesisocials.uji.es)
[Projectes H2020](/com/investigacio/docs/butlleti-h2020/)
[Projectes i articles COVID-19](/com/investigacio/docs/estudis-articles-covid-19/)
[Research pitches](/com/investigacio/research-pitches/)
[The Conversation](/com/investigacio/docs/the-conversation/)
[UJI Divulga (Onda Cero)](/com/investigacio/docs/uji-divulga-onda-cero/)
[Vocabulari científic](/com/investigacio/docs/vocabulari-cientific/)

Projectes i estudis

[Projectes i estudis](/serveis/scp/ucc/projectes/)

Recursos d'interés

[Divulgateca](http://www.divulgateca.es)

Xarxes externes

[CRUE](https://www.crue.org/)
[FECYT](https://www.fecyt.es/es/info/que-son)
[RUVID](https://ruvid.org/)



Enllaços d’interès

[Carnet](http://www.carnet.uji.es/)

[Catàleg multimèdia](http://jecom.uji.es/)

[Editorial universitària](/serveis/scp/publ/)

[Mapa web](//www.uji.es/mapa/)

[Model educatiu](//www.uji.es/institucional/estrategia/modeleducatiu/)

[Observatori Lingüístic](/serveis/ol/)

[Portal del Coneixement Obert](/serveis/cd/bib/pco/)

[Tenda UJI](http://www.tenda.uji.es/)

[Centre de seguretat i privacitat](https://www.uji.es/organs/ouag/sg/docs/politiques/gen/)
|
[Avís legal](https://www.uji.es/comu/avislegal/avislegalicondicions/)
|
[Política d'accessibilitat](https://www.uji.es/serveis/ura/base/accessibilitat/)

Informació i consultes:
[Bústia UJI](/comu/forms/bustia)

Universitat Jaume I CIF: Q-6250003-H Av. Vicent Sos Baynat, s/n 12071
Castelló de la Plana,
Espanya

Tel.: +34 964 72 80 00